**Տարեկ Տաբետ** (արաբ․՝  طارق ثابت ‎‎, օգոստոսի 16, 1971(1971-08-16), Գաբես, Թունիս), թունիսցի նախկին ֆուտբոլիստ, Թունիսի հավաքականում խաղացել է պաշտպանի դիրքում։

Կարերիա
-------

### Ակումբային կարերիա

Տարեկ Տաբետը ֆուտբոլիստի կարերիայի բոլոր 12 տարիները (1993-2005 թվականներին) անցկացրել է «Էսպերանս» ակումբում։ Այս թիմի կազմում մի քանի անգամ դարձել է երկրի չեմպիոն և նվաճել է Թունիսի գավաթը։ 1994 թվականին Տաբետը «Էսպերանսի» կազմում հաղթել է Աֆրիկայի չեմպիոնների գավաթը։

### Կարերիան հավաքականում

Տարեկ Տաբետը Թունիսի հավաքականի կազմում մասնակցել է 1994 թվականի Աֆրիկայի ազգերի գավաթի խաղերին, որոնք անց էին կացվում Թունիսում։ Այս առաջնության ընթացքում նա մասնակցել է խմբային փուլի երկու խաղի` Մալիի և Զաիրի հավաքականների դեմ։ 1998 թվականի Աֆրիկայի ազգերի գավաթի առաջնությանը Բուրկինա Ֆասոյում նա մասնակցել է Թունիսի հավաքականի երեք խաղերին` խմբային փուլում խաղալով Գանայի, Կոնգոյի և Տոգոյի հավաքականների դեմ։

1998 թվականին Ֆրանսիայում կայացած աշխարհի առաջնության ժամանակ մասնակցել է իր թիմի բոլոր երեք խաղերին. Անգլիայի և Ռումինիայի հավաքականների դեմ խաղերում փոխարինման է դուրս եկել խաղավերջին, իսկ Կոլումբիայի հավաքականի դեմ խաղը անց է կացրել ամբողջությամբ։

2000 թվականին Գանայում և Նիգերիայում կայացած Աֆրիկայի ազգերի գավաթում Տարեկ Տավետը մասնակցել է Թունիսի հավաքականի բոլոր վեց խաղերին. այս առաջնությունում նրա թիմը գրավել է չորրորդ տեղը` երրորդ տեղի համար խաղում 11 մետրանոցներով պարտվելով Հարավաֆրիկյան Հանրապետության ֆուտբոլի ազգային հավաքականին։ Ընդգրկված է եղել Թունիսի հավաքականի կազմում` 2002 թվականի Ճապոնիայում և Հարավային Կորեայում անցկացված ֆուտբոլի աշխարհի առաջնության համար, սակայն առաջնության ընթացքում երբևէ խաղադաշտ դուրս չի եկել։

Մարզչի կարերիա
--------------

Տարեկ Տաբետը եղել է լիբիական «Վեֆակ Սաբրատա», «Խալիջ Սուրտ», «Ալ-Ահլի» ֆուտբոլային ակումբների գլխավոր մարզիչը, ինչպես նաև` իր հայրենիքում գլխավորել է մի շարք թիմեր։ 2006-2007 թվականներին եղել է Թունիսի հավաքականի գլխավոր մարզիչ Ռոժե Լեմերայի օգնականը։

Ձեռքբերումներ
-------------

Թունիս «**Էսպերանս**»

* Թունիսի չեմպիոն (**9**), 1990/91, 1992/93, 1993/94, 1997/98, 1998/99, 1999/00, 2001/02, 2002/03, 2003/04
* Թունիսի գավաթակիր (**3**). 1990/91, 1996/97, 1998/99
* Աֆրիկյան ֆուտբոլի կոնֆեդերացիայի (ԱՖԿ) առաջնության գավաթակիր (**1**). 1994
* ԱՖԿ գավաթակիրների գավաթի գավաթակիր (**1**). 1998
* ԱՖԿ գավաթակիր (**1**). 1997
* ԱՖԿ սուպերգավաթակիր (**1**). 1995

Ծանոթագրություններ
------------------

1. 1 2  Transfermarkt.com(բազմ․) — 2000.
2. 1 2  «Ghana 2:0 Tunisia» (անգլերեն) — worldfootball.net. Վերցված է 5 июля 2018-ին.
3. ↑  «Tunisia 0:2 Mali» (անգլերեն) — worldfootball.net. Վերցված է 5 июля 2018-ին.
4. ↑  «Tunisia 1:1 Congo DR» (անգլերեն) — worldfootball.net. Վերցված է 5 июля 2018-ին.
5. ↑  «England 2:0 Tunisia» (անգլերեն) — worldfootball.net. Վերցված է 5 июля 2018-ին.
6. ↑  «Romania 1:1 Tunisia» (անգլերեն) — worldfootball.net. Վերցված է 5 июля 2018-ին.
7. ↑  «Colombia 1:0 Tunisia» (անգլերեն) — worldfootball.net. Վերցված է 5 июля 2018-ին.
8. ↑  «South Africa 4:3 pso Tunisia» (անգլերեն) — worldfootball.net. Վերցված է 5 июля 2018-ին.
9. ↑  «Tunisia 3:1 Togo» (անգլերեն) — worldfootball.net. Վերցված է 5 июля 2018-ին.

Արտաքին հղումներ
----------------

* Վիճակագրությունը *National Football Teams* կայքում(անգլ.)

* Ֆուտբոլիստի էջը *worldfootball.net* կայքում(անգլ.)

|  |  |  |
| --- | --- | --- |
| 

|  |  |
| --- | --- |
|  ⛭   Թեմատիկ կայքեր | CUP2002.RU · FootballDatabase.eu · National Football Teams.com · Transfermarkt (խաղացող) · Transfermarkt (մարզիչ) · ՖԻՖԱ |

 |